Донецк се обърна към Путин с молба да вкара миротворци | Светът днес
07.04.2014 · by Светът днес	· в Светът.	·
Депутатите от Донецкия областен съвет и привърженици на федерализацията на Украйна, които днес обявиха създаването на Донецка народна република, се обърнаха към Владимир Путин с молба да вкара в региона миротворци. Донецкият народен съвет реши не по-късно от 11 май да се проведе референдум за създаването на Донецка народна република.
„Само в Русия ние виждаме защитник на нашия руски свят. Готови сме да се борим за убежденията си. Но без Русия с нас е свършено“, – заяви един от ораторите. Присъстващите приеха обръщението към Владимир Путин с овации.
Народният съвет на Донецка област, за чието създаване обявиха вчера протестиращите жители от региона, заяви за намерението да се създаде Донецка република, която да влезе в състава на Руската Федерация след провеждането на референдум, който трябва да се проведе не по-късно от 11 май, предаде ИТАР-ТАСС.
„Донецката народна република се създава в административните граници на Донецка област. Решението за това влиза в сила веднага след провеждането на референдума“, – заяви решението на Народния съвет един от неговите лидери на заседание в сградата на областната администрация, над която протестиращите установиха пълен контрол малко по-рано.
Понастоящем протестиращите са издигнали флага на обществената организация „Донецка република“ над сградата. Обозначителните знаци са издигнати под звуците на химна на СССР.
Митингуващите решиха да създадат Народен съвет, защото Донецкият областен съвет отказа да се събере на извънредна сесия и да вземе решение за провеждане на референдум за статуса на Донецка област.
Етикети: войска, донецк, донецка република, миротворци, референдум, русия, светът днес, украйна
← „Десен сектор“ пълзи в Харков! (видео)
В Харков продължават протестите на проруските активисти →
Един отговор на “Донецк се обърна към Путин с молба да вкара миротворци”
В.Митев 08.04.2014 в 12:11 · · Отговор →
Всичко се развива според очакванията. А да видим…